PRITARTA

Šakių rajono savivaldybės tarybos

2022 m. sausio 21 d. sprendimu Nr. T-26

**GRIŠKABŪDŽIO GIMNAZIJOS 2021 METŲ VEIKLOS ATASKAITA**

1. **Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai)**

Šakių r. Griškabūdžio gimnazija – biudžetinė įstaiga, kurios adresas: Alyvų g. 4, Griškabūdis, LT-71295 Šakių r. sav., kontaktinė informacija: tel./faks. (8 345) 41 260, el. paštas

mokykla@griskabudzio.sakiai.lm.lt , interneto svetainės adresas www.griskabudziogimnazija.lt. Gimnazijos direktorius Arūnas Šalnaitis. Ugdymo įstaiga nuo 2021 m. liepos 01 turi 2 skyrius – vaikų darželį „Pumpurėlis“ ir Paluobių mokyklą-daugiafunkcį centrą, iki 2021 m. birželio 03 d. gimnazija turėjo ir Žvirgždaičių pradinio ugdymo skyrių.

1. **Įstaigos 2021 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis.**

2021 m. gimnazijos veikla buvo skirta ugdymo(si) kokybės gerinimui stiprinant mokinių mokymosi motyvaciją. Šio tikslo įgyvendinimui numatyti uždaviniai: tobulinti pamokos struktūrą siekiant organizuoti šiuolaikišką pamoką bei pasitelkiant mokėjimo mokytis kompetenciją; aktualizuoti bendrąsias ir metodines mokytojų kompetencijas; sukurti saugią ir estetišką mokinių mokymosi aplinką. Tikslas ir uždaviniai susiję su strateginiame 2021-2025 m. gimnazijos plane numatytu tikslu „Įgyvendinant projektines veiklas, gerinant ugdymo(si) aplinką, efektyvinant ugdymo procesą siekti aukštesnių mokymosi pasiekimų“ ir jo įgyvendinimui numatytomis programomis- projekto „kokybės krepšelis“ įgyvendinimo programa, mokymosi pasiekimų gerinimo programa, ugdymo(si) aplinkos gerinimo programa.

Gimnazijos direktorius Arūnas Šalnaitis turėjo įgyvendinti metines užduotis: mokytojų įsitraukimo į tęstinės 40 ak. val. mokymų programos „Šiuolaikiškos pamokos organizavimas“ įgyvendinimą užtikrinimas ( siektini rezultatai - programoje dalyvaus ne mažiau kaip 90 proc. mokytojų, iš jų ne mažiau kaip 80 proc. įgytas žinias ir gebėjimus, susijusius su pamokos kokybės tobulinimu, taikys praktikoje. 2020-2021 m. m. bent 60 proc. 5-8 kl. mokinių metiniai vidurkiai bus ne mažesni kaip 7 balai); švietimo prieinamumo užtikrinimas sudarant sąlygas įgyti bazinį išsilavinimą (bent pagrindinį) ( siektini rezultatai - 2020-2021 m. m. pagrindinį išsilavinimą įgis 100 proc. II kl. mokinių, toliau vidurinio išsilavinimo gimnazijoje sieks bent 65 proc. mokinių); kokybiškai naujos ugdymo karjerai sistemos sukūrimas ( siektini rezultatai - parengtas ugdymo karjerai organizavimo tvarkos aprašas, tvarkos aprašu nuosekliai vadovausis 95 proc. klasių vadovų ir ugdymą karjerai įgyvendinančių kitų darbuotojų, ugdymo karjerai procese aktyviai dalyvaus. 80 proc. mokinių); vaikų darželio „Pumpurėlis“ antro aukšto ugdymui skirtų patalpų remontas (siektini rezultatai - įrengti naują grindų dangą, įrengti pakabinamas lubas, perdažyti sienas, atnaujinti elektros instaliaciją).

Direktoriaus pavaduotoja ugdymui J. Leščinskaitė šiais metais turėjo atlikti metiniame pokalbyje numatytas užduotis: sklandus konsultacijų gabiems ir mokymosi sunkumų turintiems 1–4 ir 5–8 klasių mokiniams organizavimas (tikimasi, kad sistemingai vyks lietuvių kalbos, matematikos, fizikos, chemijos konsultacijos, šių dalykų papildomą pagalbą gaus 30 proc. mokinių, bent 50 proc. iš jų pažangumas II-ąjį pusmetį pagerės 0,2 balo. 2021-2022 m. m. I-ojo pusmečio pasiekimai bus bent jau ne mažesni.); mokinių įtraukimas į savo pasiekimų gerinimo planavimą (siektinas rezultatas - 90 proc. mokinių suplanuos savo pasiekimų pokyčius, iš jų 60 proc. savo planus įgyvendins); 40 . val. mokymų programos „Šiuolaikiškos pamokos organizavimas“ įgyvendinimas (siekiama, kad programoje dalyvaus ne mažiau kaip 90 proc. mokytojų, iš jų ne mažiau kaip 80 proc. įgytas žinias ir gebėjimus, susijusius su pamokos kokybės tobulinimu, taikys praktikoje); ugdymo karjerai organizavimo tvarkos aprašo parengimas (siektinas rezultatas - parengtas ugdymo karjerai organizavimo tvarkos aprašas, tvarkos aprašu nuosekliai vadovausis 95 proc. klasių vadovų ir ugdymą karjerai įgyvendinančių kitų darbuotojų, ugdymo karjerai procese aktyviai dalyvaus. 80 proc. mokinių).

1. **2020 metais įstaigos išsikelti tikslai 2021 metams. Jų įgyvendinimas.**

2021 metams buvo numatytas tikslas - ugdymo(si) kokybės gerinimas stiprinant mokinių mokymosi motyvaciją. Jo įgyvendinimui suplanuoti uždaviniai: tobulinti pamokos struktūrą siekiant organizuoti šiuolaikišką pamoką bei pasitelkiant mokėjimo mokytis kompetenciją, aktualizuoti bendrąsias ir metodines mokytojų kompetencijas, sukurti saugią ir estetišką mokinių mokymosi aplinką**.**

Pirmojo uždavinio įgyvendinimui buvo numatytas BDŠ (bandymo dirbti šiuolaikiškai) požymių turinčių stebimų pamokų vedimas, tikintis, kad kiekvienas mokytojas ves ne mažiau nei dvi BDŠ pamokas, stebės ne mažiau nei dvi tokias pamokas, tokiu būdu vyks intensyvi gerosios patirties sklaida, augs mokytojų profesinis meistriškumas. Tenka pripažinti, kad ši veikla įgyvendinta tik iš dalies, nes į kolegialaus grįžtamojo ryšio procesą įsitraukė toli gražu ne visi – tik 52 proc. mokytojų. Dar buvo numatytas mokinių skatinimas nuolat įsivertinti savo pažangą, analizuoti pasiekimus ir numatyti tolimesnius mokymo(si) žingsnius kiekvienoje 5-8, I-IV klasėje organizuojant bent penkis kokybiškus trišalius „mokinys-mokytojas-tėvai“ pokalbius apie individualią pažangą sudarant tobulėjimo planą. Ši priemonė įgyvendinta, klasių vadovų ataskaitos parodė, kad tokių pokalbių būta ir daugiau, nes visi susitikimai persikėlė į virtualią erdvę, o tai suteikė galimybę pasirinkti visoms pokalbio pusėms patogų laiką, tuo pačiu neliko pagrindinio argumento, kuriuo paprastai tėvai aiškindavo savo negalėjimą atvykti į tėvų susirinkimą ar susitikimą su mokytojais. Buvo suplanuota pusmečio refleksijos diena, kurios metu mokytojai būtų organizavę individualius pokalbius su mokiniais jų mokymosi problemoms aptarti. Ši priemonė, deja, dėl nuotolinio mokymo neįvyko, planuojama ją perkelti į kitus metus. Stiprinant mokinių mokėjimo mokytis kompetenciją buvo numatyta sukurti patogų įrankį mokinių mėnesio pažangos ir pasiekimų planavimui bei fiksavimui. Klasių vadovų metodinėje grupėje buvo susitarta, kad mokiniai kiekvieno mėnesio paskutinę savaitę asmeninės pažangos kreivėje pažymos pažangumo rezultatą ir galės vaizdžiai pamatyti, kokios mokymosi pasiekimų tendencijos. Planuota, kad į šį procesą įsitrauks bent70 proc. 5-8, I-IV kl. mokinių, tačiau realiai savo pažangumą stebi visi aukščiau minėtų klasių mokiniai. Planuota gatvės muzikos diena dėl karantino apribojimų neįvyko.

Antrojo uždavinio įgyvendinimui buvo organizuoti 40 ak. val. trukmės mokymai gimnazijos mokytojams „Šiuolaikinė pamoka. Kaip siekti kiekvieno mokinio pažangos?“. Buvo planuota, kad programoje dalyvaus ne mažiau kaip 90 proc. mokytojų, iš jų ne mažiau kaip 80 proc. įgytas žinias ir gebėjimus, susijusius su pamokos kokybės tobulinimu, taikys praktikoje. Realiai mokymuose dalyvavo net 94 proc. mokytojų, iš jų 82 proc. savianalizės anketose įvardino konkrečius mokymų dalykus, kuriuos pritaikė savo praktinėje veikloje, taigi ši priemonė įgyvendinta visiškai. Dar turėjo vykti skaitmeninių priemonių naudojimo ugdymo turiniui perteikti gerosios patirties sklaida, kuomet gerąja IKT naudojimo patirtimi pasidalinti turėjo ne mažiau kaip 5 mokytojai, pristatyme dalyvauti bent 60 proc. mokytojų. Kovo mėn. vyko nuotolinis mokytojų metodinis susirinkimas, kuriame savo patirtimi pasidalino dvi pradinių klasių, biologijos, matematikos, IT ir anglų k. mokytojų, susirinkime dalyvavo 70 proc. mokytojų.

Įgyvendinant trečiąjį veiklos programos uždavinį buvo atliktas vaikų darželio „Pumpurėlis“ antro aukšto ugdymui skirtų patalpų remontas, patalpų pritaikymas trečiai darželio grupei, todėl numatytam poilsio zonos mokiniams įrengimui resursų neužteko.

2021 metais iki spalio mėnesio vaikų darželyje „Pumpurėlis“ veikė 2 grupės, kurias lankė 36 vaikai, tačiau ne visi norintys galėjo patekti į vaikų darželį. Šakių rajono savivaldybė priėmė sprendimą nuo spalio mėnesio atidaryti trečią ikimokyklinio ugdymo grupę, taigi iš viso įstaigoje veikė trys ikimokyklinio ugdymo grupės, skirtos vaikams nuo 2 iki 5 metų, kuriose 2021 m. pabaigoje ugdėsi 44 vaikai.

Kadangi įstaigoje pagrindinis dėmesys buvo skiriamas kryptingam, sistemingam ir nuosekliam ugdymo proceso įgyvendinimui, kurio pagrindinis uždavinys – mokytojų profesionalumo ir kūrybiškumo skatinimas siekiant profesinio tobulėjimo, todėl darželio pedagogės aktyviai dalyvavo įvairiuose mokymuose ir seminaruose: gilino žinias apie STEAM panaudojimo galimybes ikimokykliniame ugdyme, kaip kurti STEAM planus ir projektus; „Specialiųjų ugdymosi poreikių pažinimas ir pagalba ikimokyklinio, priešmokyklinio ir pradinio mokyklinio amžiaus vaikams ugdymo procese“; „Kūrybinės dirbtuvės: kaip sukurti vaikų kūrybiškumą skatinančią aplinką?“; savarankiškai studijavo metodinius rinkinius „Darželis pavasarį“, „Darželis rudenį“, „Darželis lauke“.

Dėl COVID-19 ligos plitimo sumažėjus galimybėms lankytis kitose įstaigose mokytojos su savo ugdytiniais nuotoliniu būdu aktyviai dalyvavo respublikinėje ikimokyklinio ir priešmokyklinio ugdymo įstaigų kūrybinių darbų parodoje - konkurse „Lietuvos atspindžiai mano lange“, rajoniniame kūrybinių darbų virtualioje parodoje ,,Smėlio pilys“, ikimokyklinio ugdymo grupė taip pat baigė vykdyti projektą „Mūsų piršteliai gali“.

Ikimokyklinio ugdymo mokytoja 2021 metais surengė rajoninį piešinių konkursą ,,Švilpu švilpu, tū tū tū, lėkėm skridom iš pietų“ ir respublikinį ikimokyklinio ir priešmokyklinio ugdymo įstaigų kūrybinių darbelių ir piešinių konkursą ,,Puošiasi lapai pamažu“.

Siekiant glaudesnio bendradarbiavimo su mokytojomis ir ugdytiniais mokytojų padėjėjos dalyvavo seminare „Mokytojo padėjėjas – ugdymo proceso dalyvis“. Šiuose mokymuose darbuotojos susipažino su emociškai saugios ir akademiškai inovatyvios mokymo (si) ir ugdymo (si) aplinkos kūrimu.

Daug dėmesio buvo skirta šiuolaikinius reikalavimus atitinkančios aplinkos kūrimui. Pagaliau buvo atliktas antro aukšto grupės remontas, kurio metu sukurtos saugios, estetiškai patrauklios erdvės sportui, poilsiui, sudarytos sąlygos individualiai vaikų veiklai, tyrinėjimams ir kūrybiškumui ugdyti. Be to, įsigyta naujų ugdymo priemonių ir žaislų.

Dėl pandeminės situacijos rekomenduojant kuo daugiau laiko praleisti lauke, vaikų saugumui ir užimtumui užtikrinti iš tėvų surinktų ugdymo lėšų įsigyta nauja erdvi pavėsinė, nauja smėlio dėžė ir inventorius lauko žaidimams.

Rekomenduojant sveikatos specialistams įstaigoje kuo mažiau kontaktuoti su aplinkiniais, bendravimui su ikimokyklinukų tėvais pasitelktos informacinės technologijos. Didelė informacijos dalis pateikiama Facebook sukurtose grupėse arba individualiai. Bendradarbiaujant su tėvais buvo surengtos meninių darbelių parodėlės, suruošta vaikams pramogų diena. Vyko nenutrūkstamas bendradarbiavimas su gimnazijos pradinių klasių mokytojomis, visuomenės sveikatos specialiste.

Vaikų darželis „Pumpurėlis“ įgyvendino visus 2021 metams išsikeltus uždavinius.

1. **2020 metais veiklos ataskaitoje įstaigos iškeltos pagrindinės problemos. Jų sprendimai.**

Pagrindinė problema, paminėta 2020 m. veiklos ataskaitoje ir neleidusi sklandžiai ir nuosekliai atlikti 2020 metų veiklos programoje numatytų darbų, buvo kovo 15 d. prasidėjęs ir iki mokslo metų pabaigos trukęs pirmosios bangos karantinas ir lapkričio 3 d. prasidėjęs antrosios bangos karantinas, trukęs iki 2020-2021 m. m. pabaigos. Nepaisant to, buvo telkiamos visos pastangos maksimaliai sėkmingai organizuoti ugdymo procesą, nuotoliniu būdu organizuoti veiklas, kurias galima buvo taip organizuoti, atsiradus galimybei į mokyklą buvo grąžinti mokiniai, kuriems reikėjo geresnių mokymosi sąlygų

1. **Mokymosi aplinka:**

**5.1. Darbuotojų skaičius:**

|  |  |  |
| --- | --- | --- |
| Administracijos darbuotojų etatų skaičius | Pedagoginių darbuotojų etatų skaičius | Kitų įstaigos darbuotojų etatų skaičius |
| 2021 m. | 2020 m. | 2021 m. | 2020 m. | 2021 m. | 2020 m. |
| 3,5 | 3,5 | 27,307 | 29,6 | 44 | 48 |

5.2. Mokytojų skaičius

|  |  |  |  |
| --- | --- | --- | --- |
| * 1. Mokytojų ekspertų skaičius
 | * 1. Mokytojų metodininkų skaičius
 | * 1. Vyresniųjų mokytojų skaičius
 | * 1. Mokytojų skaičius
 |
| 2021 m. | 2020 m. | 2021 m. | 2020 m. | 2021 m. | 2020 m. | 2021 m. | 2020 m. |
| * 1. -
 | * 1. -
 | * 1. 12
 | 12 | * 1. 17
 | * 1. 17
 | * 1. 1
 | * 1. 2
 |

**5.2. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus (duomenis pateikti lentelės forma).**

* + - 1. Griškabūdžio gimnazija

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Priešm. ugd. grupė | 1 klasė | 2 klasė | 3 klasė | 4 klasė | 5 klasė | 6 klasė | 7 klasė | 8 klasė | I klasė | II klasė | III klasė | IV klasė |
| 2020 | 11 | 22 | 17 | 19 | 20 | 18 | 18 | 27 | 20 | 27 | 27 | 25 | 20 |
| 2021 | 11 | 14 | 23 | 19 | 22 | 22 | 21 | 20 | 27 | 20 | 25 | 23 | 25 |

* + - 1. Žvirgždaičių pradinio ugdymo skyrius

|  |  |  |  |  |  |
| --- | --- | --- | --- | --- | --- |
|  | Ikimok. ugd. grupė | Priešm. ugd. grupė | 1 klasė | 2 klasė | 3 klasė |
| 2020 | - | - | 3 | 1 | 5 |
| 2021 | - | - | - | - | - |

* + - 1. Paluobių mokykla-daugiafunkcis centras

|  |  |  |
| --- | --- | --- |
|  | Ikimok. ugd. grupė | Priešm. ugd. grupė |
| 2020 | - | - |
| 2021 | 11 | 2 |

 Vaikų darželis „Pumpurėlis“

|  |  |
| --- | --- |
|  | Ikimok. ugd. grupė |
| 2020 | 35 |
| 2021 | 36 |

Vaikų darželis „Pumpurėlis“ (spalio 1 d. atsidarius III grupei)

|  |  |
| --- | --- |
|  | Ikimok. ugd. grupė |
| 2020 | 35 |
| 2021 | 39 |

**5.3. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje (duomenis pateikti lentelės forma).**

Griškabūdžio gimnazija

|  |  |  |  |  |
| --- | --- | --- | --- | --- |
|  | Priešm. ugd. grupė | 4 klasė | II klasė | IV klasė |
| 2020-2021 m. m. | 11 | 21 | 27 | 20 |

Paluobių mokykla-daugiafunkcis centras

|  |  |  |
| --- | --- | --- |
|  | Ikimok. ugd. grupė | Priešm. ugd. grupė |
| 2020-2021 m. m. | 9 | 2 |

Vaikų darželis „Pumpurėlis“

|  |  |
| --- | --- |
|  | Ikimok. ugd. grupė |
| 2020-2021 m. m. | 35 |

**5.4. Pagrindinio ugdymo pasiekimų patikrinimo, brandos egzaminų ir stojimo į aukštąsias mokyklas rezultatai (duomenis pateikti lentelės forma).**

PUPP rezultatai

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Registruota** | **Neatvyko** | **Neišlaikė** | **1** | **2** | **3** | **4** | **5** | **6** | **7** | **8** | **9** | **10** |
| Lietuvių k. | 27 | - | - |  |  |  | - | 1 | 6 | 11 | 5 | 2 | 2 |
| Matematika | 27 | - | - | 2 | 2 | 6 | 3 | 4 | 5 | 3 | 1 | 1 | - |

Mokyklinių brandos egzaminų rezultatai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Registruota** | **Neatvyko** | **Neišlaikė** | **4** | **5** | **6** | **7** | **8** | **9** | **10** |
| Lietuvių k. | 6 | - | - | - | - | 2 | 2 | - | 2 | - |
| Menai  | 1 | - | - | - | - | - | - | - | - | 1 |
| Technologijos | 7 | - | - | - | - | - | - | - | 1 | 6 |
| Lietuvių k.(Pakartotinė sesija) | 1 | - | - | - | 1 | - | - | - | - | - |

Valstybinių brandos egzaminų rezultatai

|  |  |  |  |  |  |  |  |
| --- | --- | --- | --- | --- | --- | --- | --- |
| **Egzaminas** | **Registruota egzaminui** | **Neatvyko** | **Neišlaikė** | **16-35** | **36 - 85** | **86 - 99** | **100** |
| Lietuvių kalba | 14 | - | 1 | 8 | 5 | - | - |
| Anglų kalba | 13 | - | - |  | 12 | 1 |  |
| Matematika | 19 | 1 | 6 | 9 | 3 |  |  |
| Fizika | 4 | - | - | 2 | 2 |  |  |
| Biologija | 10 |  |  | 4 | 6 |  |  |
| Istorija | 11 | - | - | 6 | 5 |  |  |
| Informacinės technologijos | 1 | - | - |  | 1 |  |  |

**5.5. Mokinių pavėžėjimo organizavimas.**

|  |  |  |  |  |  |  |
| --- | --- | --- | --- | --- | --- | --- |
| Pavežamų mokinių skaičius (ikimokyklinio, priešmokyklinio ugdymo ir 1-12 klasių) | Maršrutiniaisautobusais | Geltonaisiais autobusais | Mokykliniais autobusais | Seniūnijų transportu | Privačiu transportu | Nepavežamų mokinių, gyvenančių toliau nei 3 km. nuo mokyklos, skaičius |
| 185 | 77 | 63 | 23 | 23 | 1 | 0 |

**5.6. Mokinių maitinimo organizavimas (Kiek mokinių maitinama nemokamai, kaip organizuojamas maitinimas karantino laikotarpiu?)**

2021 metų I-ąjį pusmetį nemokami maisto daviniai buvo vežami 117 mokinių, II-ąjį pusmetį nemokamą maitinimą gavo 120 mokinių. Maitinimo organizavimo tvarką reglamentuoja 2021 m. birželio 07 d. gimnazijos direktoriaus įsakymu Nr. V1-44 patvirtintas Šakių r. Griškabūdžio gimnazijos mokinių nemokamo maitinimo organizavimo tvarkos aprašas. Jo nuostatomis vadovaujantis sausus maisto davinius pagal nustatytas nemokamo maitinimo dienos normas ir kainas gavo nemokamą maitinimą gaunantys mokiniai nuotolinio ugdymo metu, t. y. I-ąjį metų pusmetį, bei organizuojamas maitinimas grupiniu kasdieniu būdu besimokantiems mokiniams.

**5.7. Švietimo pagalbos specialistų veikla įstaigoje 2021 metais (specialistų išsikelti tikslai, uždaviniai, veiklų dermė su įstaigos strateginiu veiklos planu ir metų veiklos programa).**

Gimnazijoje švietimo pagalbą teikia specialioji pedagogė, logopedė, socialinė pedagogė, trys mokytojo padėjėjos, iš jų dvi dirba puse krūvio pagal projekto :Kokybės krepšelis“ veiklos planą. Anksčiau psichologinę pagalbą teikusi psichologė dar negrįžo į darbą po motinystės atostogų. Pagalbos specialistės savo veiklą skiria mokinių pasiekimams gerinti, tai susiję su strateginio plano ir metinės veiklos programos tikslais.

Socialinė pedagogė 2021 metais daugiausiai laiko I-ąjį pusmetį skyrė nuotolinėms individualioms konsultacijoms, tokių buvo 46, daliai mokinių grįžus į mokyklą buvo vykdomos ir grupinės konsultacijos SUP mokiniams, taip pat konsultacijos mokiniams prireikus pagalbos ar iškilus problemai, tėvams ir mokytojams, tokių konsultacijų buvo 52. Nuo rugpjūčio mėn. pedagogė vykdo nemokamo maitinimo apskaitą SPIS programoje, taip pat sudarė vardinį pavėžėjamų mokinių sąrašą, sudarė ir koregavo mokyklinių autobusų maršrutus, dalyvavo VGK posėdžiuose, kituose pasitarimuose. Ji organizavo ir kitas priemones: Tolerancijos dienos paminėjimą, pravedė 4 užsiėmimus pradinių klasių mokiniams, su gimnazijos mokinių komanda dalyvavo projekte ,,Saugūs mokiniai“, organizavo užsiėmimus 7 ir 8 klasėse ,,Mergaičių programos ugdymo priemonė“. Vykdydama savo veiklą specialistė konsultavosi ir bendradarbiavo su Griškabūdžio, Barzdų ir Žvirgždaičių seniūnijų socialinėmis darbuotojomis, VTAS, Šakių r. policijos komisariato specialistais.

Specialioji pedagogė pagalbą teikė 24 mokiniams. Visų metų eigoje buvo naudojamos įvairios darbo formos: individualus, grupelėse, dalyvavimo pamokose praktika, tačiau metų I-ąjį pusmetį, kol dalis mokinių negrįžo į klases, veikla vyko nuotoliniu būdu. Daugiausia dėmesio skirta mokiniams, besimokantiems pradinėse klasėse, nes praktika parodė, kad kuo didesnę pažangą vaikas padaro iš pradžių, tuo lengviau jam mokytis ateityje. Sunkiausiai sekėsi teikti pagalbą vienai antros klasės mokinei, nes mergaitė labai mažai kalba, reikalinga pastovi individuali pagalba, ir 3-oje klasėje besimokančiai mokinei, kuri taip pat labai mažai kalba, skaito tik nesudėtingos struktūros žodžius bei geba skaičiuoti tik 10 ribose. Prasidėjęs nuotolinis mokymasis dar labiau apsunkino galimybę teikti šioms mergaitėms pagalbą. Sunkumų kilo ir kitiems spec. poreikių mokiniams mokantis nuotoliniu būdu, bet buvo matoma didelė tėvų pagalba, kai reikėjo mokiniams jungtis į mokymosi platformą. Darbas normalizavosi tuomet, kai mokiniai suprato visą mokymosi proceso eigą, kai neliko jokios įtampos bei neaiškumų. Nemažai daliai mokinių nuotolinio mokymosi būdas tapo priimtinesnis nei mokantis klasėje, kai kurių pažangumo vidurkis net pagerėjo. Šiais metais buvo organizuojamas respublikinis specialiųjų ugdymosi poreikių turinčių mokinių viešojo skaitymo konkursas „ Jie nešė šviesą ant pečių“, skirtas kovo 16 –jai knygnešio dienai paminėti. Pedagogė paskatino šiame konkurse dalyvauti ir 5 mūsų gimnazijos skaitovus, taip pat su pradinių klasių mokiniais dalyvavo Gelgaudiškio „Šaltinio“ specialiojo ugdymo centre organizuotame renginyje „Turizmo festivalis 2021“. Neatsiejama jos darbo dalis yra nuolatinis bendradarbiavimas su PPT tarnybos specialistėmis dėl spec. poreikių mokinių pradinio bei pakartotinio vertinimo, su socialine pedagoge bei visuomenės sveikatos priežiūros specialiste, taip pat dalyvavimas VGK posėdžiuose, pasitarimuose, seminaruose, gerosios darbo patirties sklaida pedagogų metodiniuose pasitarimuose, mokytojų konsultavimas jiems rengiant pritaikytas ar individualizuotas ugdymo programas.

Logopedines pratybas iš viso lankė 47 mokiniai, iš jų 12 mokinių, turintiems kalbos ir kitų komunikacijos sutrikimų, sutrikimai buvo pašalinti, likusiems mokiniams sutrikimai pašalinti dalinai, todėl ir ateityje logopedo pagalba bus teikiama. Darbas vyko individualiai, pogrupiuose, buvo taikoma ir dalyvavimo, stebėjimo pamokose praktika. Didelis iššūkis buvo pagalbos teikimas mokantis nuotoliniu būdu. Vyko tuo metu individualios pratybos per Microsoft Teams platformą. Tėvai teikė didelę techninę pagalbą ir tuo pačiu patys turėjo galimybę stebėti vaiko logopedines pratybas, matyti jo pasiekimus ir įsitraukti į vaiko ugdymo procesą. Šių pratybų metu buvo ugdomi mokinių gebėjimai įveikti sakytinės ir rašytinės kalbos sunkumus siekiant užkirsti kelią galimoms mokymosi negalėms: mokoma taisyklingo garsų tarimo; lavinama foneminė klausa; tobulinami žodžių garsinės analizės ir sintezės įgūdžiai; formuojami regimieji, erdvės ir laiko vaizdiniai; tikslinamas, turtinamas pasyvusis ir aktyvusis žodynas; tobulinama kalbos gramatinė sandara; ugdoma rišlioji kalba; lavinama smulkioji rankų motorika, atmintis, dėmesys, mąstymas, valia. Specialistė vykdė ir konsultavimo bei pedagoginio švietimo funkcijas: daug bendravo su vaikais, visais įmanomais būdais plėtojo bendradarbiavimą su jų tėveliais, mokytojomis, specialiuoju pedagogu, dalyvavo VGK veikloje.

Mokytojo padėjėjos nuotolinio ugdymo metu veiklos nevykdė, pagalbą pagal savo pareigybės aprašą pradėjo teikti pradinių klasių ir namuose mokymosi sunkumų patiriantiems mokiniams grįžus į klases. Jų pagrindinis uždavinys buvo bendraujant su mokytojais maksimaliai padėti mokiniams siekti aukštesnių rezultatų ir patirti mokymosi sėkmę.

**5.8. Įstaigos komisijų ir darbo grupių veikla 2021 metais (kiek ir kokių komisijų ir grupių buvo ir jų veiklų dermė su įstaigos strateginiu veiklos planu bei metų veiklos programa).**

Gimnazijoje veikia savivaldos institucijos: mokytojų taryba, gimnazijos taryba, mokinių taryba, seniūnų taryba, tėvų komitetas, darbo taryba, veikia Lietuvos švietimo darbuotojų profesinė sąjunga. 2021 metais gimnazijoje dirbo darbo grupės ir komisijos: 2022 metų veiklos programai parengti (2021-12-21 Nr. V1-167); 2021-2022 ir 2022-2023 m. m. pradinio, pagrindinio ir vidurinio ugdymo programų ugdymo planams rengti (2021-05-05 Nr. V1-23); strateginio plano 2021-2025 m. rengimo (2021-04-12 Nr. V-18); vaiko gerovės komisija (2019-09-05 Nr. V1-78); PUPP lietuvių kalbos ir literatūros dalies žodžiu (viešojo kalbėjimo) vertinimo komisija (2021-10-18 Nr. M1-42); PUPP vertinimo ir vykdymo komisijos (2021-04-19 Nr. M1-6); E-PUPP vertinimo komisijos (2021-03-12 Nr. M1-2); mokyklinių brandos egzaminų vertinimo komisijos (2021-02-08 Nr. V1-11).

**5.9. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa bei lentelė: kiek pravesta atvirų pamokų, kiek stebėta pamokų, kiek vesta seminarų, skaityta pranešimų, parengta anotacijų, publikacijų, aprobuota metodinių darbų.**

Gimnazijos metodinės tarybos veiklos įgyvendino uždavinius: užtikrinti mokytojų bendradarbiavimą siekiant gerinti ugdymo rezultatus, tobulinti mokytojų gebėjimus teisingai nustatyti mokinių poreikius. Buvo surengtas 40 ak. val. trukmės mokymai „Šiuolaikinė pamoka. Kaip siekti kiekvieno mokinio pažangos?“, seminaras skaitmeninio turinio naudojimo pamokose įgūdžiams stiprinti, pradėtas diegti kolegialus grįžtamasis ryšys. Metodinėse grupėse vyko gerosios patirties sklaida apie IKT naudojimą pamokose siekiant aukštesnių mokinių pasiekimų, diskusijos apie šiuolaikiškos pamokos kriterijus, naujai rengiamą ugdymo karjerai tvarkos aprašą, klasių vadovai susitarė dėl įrankio mokinių asmeninei pažangai stebėti ir fiksuoti. Pradinių klasių mokytojų komanda kovo mėn. organizavo nuotolinį seminarą Šakių r. pradinių klasių mokytojams „Finansinio raštingumo stiprinimas pradiniame ugdyme“, kartu su Gelgaudiškio specialiojo ugdymo centro pedagogais dvi pradinių klasių mokytojos organizavo ir pranešimus parengė gerosios patirties seminare-praktikume „Pedagogo sukurta mokymosi priemonė. Bendri susitarimai, kūrybos etapai, panaudojimas“ (lapkričio mėn.). Lietuvių kalbos mokytojos organizavo rajono mokyklų mokiniams lietuvių kalbos olimpiadą, taip pat surengė gerosios patirties pasidalinimo seminarą rajono mokytojams „Poreikio savarankiškai skaityti ugdymas ir skaitymo kultūros tobulinimas“. Technologijų mokytojas taip pat organizavo išvyką-seminarą kolegoms iš kitų mokyklų, mokinių pagamintų lėktuvėlių parodą „2021-ieji – lakūnės parašiutininkės ir jų lakūno-pulkininko Jono Liorento metai“. Biologijos mokytoja skaitė paskaitą rajono biologijos mokytojams „Patirtis nuotoliniame mokyme: iššūkiai ir galimybės“.

|  |  |  |  |  |  |
| --- | --- | --- | --- | --- | --- |
| Pravestų atvirų pamokų skaičius | Stebėtų pamokų skaičius | Vestų seminarų skaičius | Skaitytų pranešimų skaičius | Parengtų anotacijų, publikacijų skaičius | Aprobuotų metodinių darbų skaičius |
| 15 | 15 | 5 | 8 | - | - |

**5.10. Pedagogų kvalifikacijos kėlimas, pedagogų atestacija (įdėti lentelę: kiek viso kvalifikacijos renginių, kiek bendrųjų kompetencijų, kiek dalykinių), lentelė apie pedagogų atestaciją įstaigoje).**

|  |  |  |
| --- | --- | --- |
| Dalyvautų kvalifikacijos renginių skaičius | Iš jų skirta bendrosioms kompetencijoms tobulinti | Iš jų skirta dalykinėms kompetencijoms tobulinti |
| 76 | 45 | 31 |

|  |  |  |  |
| --- | --- | --- | --- |
| 2021 m. atestuotų mokytojų skaičius | Dalykas | Turėta kvalifikacinė kategorija | Įgyta kvalifikacinė kategorija |
| - | - | - | - |

**5.11. Įstaigos vadovų kvalifikacijos kėlimas (išvardinti kiekvieno bei įdėti lentelę: bendrųjų kompetencijų, vadybinių).**

|  |  |  |
| --- | --- | --- |
|  | Kvalifikacijos kėlimo renginio pavadinimas, data pažymėjimo Nr. | Patobulintos kompetencijos |
| Bendrosios | Vadybinės |
| Arūnas Šalnaitis, direktorius | Kvalifikacijos kėlimo programa ,,Šiuolaikinė pamoka. Kaip siekti kiekvieno mokinio pažangos?“. 2021m. vasario - gegužės mėn., 40 akad. val., pažymėjimo Nr. KP-19976 | Mokėjimo mokytisVadovavimo žmonėms | Vadovavimo ugdymui ir mokymuisiVadovavimo pedagogų kvalifikacijos tobulinimui |
| Jolita Leščinskaitė, direktoriaus pavaduotoja ugdymui | Kvalifikacijos kėlimo programa ,,Šiuolaikinė pamoka. Kaip siekti kiekvieno mokinio pažangos?“. 2021m. vasario - gegužės mėn., 40 akad. val., pažymėjimo Nr. KP-19969 | Mokėjimo mokytisVadovavimo žmonėms | Vadovavimo ugdymui ir mokymuisiVadovavimo pedagogų kvalifikacijos tobulinimui |
| Seminaras „Poreikio savarankiškai skaityti ugdymas ir skaitymo kultūros tobulinimas“.2021-10-15, 6 akad. val., pažymėjimo Nr. M-5049 | Mokėjimo mokytisVadovavimo žmonėms | Vadovavimo ugdymui ir mokymuisiVadovavimo pedagogų kvalifikacijos tobulinimui |
| Nuotolinis informacinis renginys „Saugios elektroninės erdvės vaikams kūrimas“,2021-03-19, 3,5 akad. val., pažymėjimo Nr. SD-633(1.6 E) | Mokėjimo mokytisVadovavimo žmonėms | Vadovavimo ugdymui ir mokymuisiVadovavimo pedagogų kvalifikacijos tobulinimui |

**5.12. Materialinė bazė, ūkinė veikla. Pagrindiniai finansiniai rodikliai.**

|  |  |  |  |  |  |  |  |
| --- | --- | --- | --- | --- | --- | --- | --- |
| Patvirtinti asignavimai2021 m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Papildomos (rėmėjų ir savivaldybės) lėšos |
| 1293650 Eur. | 1293650 Eur. | 503732 Eur. | 28860 Eur. | 650266 Eur. | 23800 Eur. | 86992 Eur. | 169 Eur. |
| Patvirtinti asignavimai2020 m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Papildomos (rėmėjų ir savivaldybės) lėšos |
| 1223038Eur. | 1223038Eur. | 520339Eur. | 18300Eur. | 595165Eur. | 21018Eur. | 65516Eur. | 2700Eur. |

Gimnazijos bibliotekai perkamų vadovėlių, grožinės literatūros įsigijimui išleista 2000 Eur. Projektui „Kokybės krepšelis“ įgyvendinti 2020-2021 m. m. skirta 29382 Eur., panaudota 22569,25 Eur. Kreditinio įsiskolinimo nei metų pradžioje, nei pabaigoje nebuvo.

Gimnazijos ir skyrių pastatai atitinka visus higienos reikalavimus, turi higienos pasus. Per metus buvo atlikta visa eilė remonto darbų: atliktas kapitalinis remontas II grupei vaikų darželyje „Pumpurėlis“, pritaikytos patalpos III darželio grupei, perstatytas darželio katilinės kaminas, gimnazijos pastate pakeisti susidėvėję radiatoriai, atliktas remontas chemijos-fizikos kabinete, pakeista grindų danga antro ir trečio aukšto koridoriuose. Be to, naujais įrenginiais pasipildė vaikų darželio žaidimų aikštelė: pastatyta 3x4 dydžio pavėsinė, įrengta dar viena smėlio dėžė, pastatyta nauja karuselė ir balansinės sūpynės.

**6. Bendrųjų ugdymo planų vykdymas:**

**6.1. pamokinės veiklos (ugdymo plano dalykų) organizavimas ir vykdymas (trumpa apžvalga ir lentelė):**

Ugdymo procesas gimnazijoje nuo 2021 m. rugsėjo 1 d. organizuojamas vadovaujantis Griškabūdžio gimnazijos 2021-2022 ir 2022-2023 mokslo metų pradinio, pagrindinio ir vidurinio ugdymo programų ugdymo planais, patvirtintais gimnazijos vadovo ir suderintais su savivaldybės įgaliotu asmeniu. Ugdymo planų turinys, struktūra ir forma atitinka bendrųjų ugdymo planų turinį, struktūrą ir formą. Mokomiesiems dalykams skiriama ne mažiau pamokų, nei nurodyta bendruosiuose ugdymo planuose, patvirtintuose ŠMSM. Pamokos, skirtos mokinio ugdymo poreikiams tenkinti, naudojamos mokinių laisvai pasirinktų mokomųjų dalykų žinioms gilinti arba konsultacijoms siekiant likviduoti mokymosi spragas, III-IV klasės – dalykų moduliams. II klasėje šios pamokos naudojamos gamtos mokslų projektinei veiklai.

Ugdymo organizavimui panaudotos valandos:

|  |  |
| --- | --- |
| Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovavimui klasei  | Valandos, susijusios su profesiniu tobulėjimu ir veikla mokyklos bendruomenei |
| 2021-09-01 | 2020-09-01 | 2021-09-01 | 2020-09-01 |
| 25953,92 | 28960,89 | 5616,7 | 6002,14 |

* 1. **III-IV kl. klasės mokinių mobilių grupių skaičius pagal ugdymo planą**

|  |  |  |
| --- | --- | --- |
| **Branduolio dalykai**  | **Mobilios grupės III kl.** | **Mobilios grupės IV kl.** |
| **BA** | **B** | **A** | **BA** | **B** | **A** |
| Dorinis ugdymas (tikyba) |  | 1 |  |  | 1 |  |
| Dorinis ugdymas (etika) |  | 1 |  |  | 1 |  |
| Lietuvių kalba ir literatūra |  |  | 1 |  |  | 1 |
| Užsienio kalba (anglų) |  |  | 2 |  |  | 2 |
| Istorija | 1 |  |  | 1 |  | 1 |
| Geografija | 1 |  |  | 1 |  |  |
| Matematika | 1 |  | 1 |  |  | 1 |
| Biologija | 1 |  |  | 1 |  | 1 |
| Fizika | 1 |  | 1 |  |  | 1 |
| Chemija |  |  |  | 1 |  |  |
| Dailė |  | 1 |  |  | 1 |  |
| Technologijos (statyba ir medžio apdirbimas) |  |  | 1 |  |  | 1 |
| Bendrasis fizinis ugdymas |  | 1 |  |  | 1 |  |
| **Pasirenkamieji dalykai** |  |  |  |  |  |  |
| Informacinės technologijos | 1 |  |  |  |  |  |
| Užsienio kalba (rusų) |  |  | 1 |  |  | 1 |

Gimnazijos ugdymo planas numato esant vienai gimnazijos III arba vienai gimnazijos IV klasei dalykų bendrojo ir išplėstinio kursų programas įgyvendinti tos pačios pamokos metu ugdant skirtingas kursų programas pasirinkusius mokinius kartu užtikrinant mokymo kokybę. Laikinosios grupės dydis vidurinio ugdymo programoje – ne mažiau kaip 8 mokiniai, esant mažesnei grupei mokinių jie turi galimybę pasirinkto dalyko bendrojo ar išplėstinio kurso programą mokytis savarankiškai grupinio mokymosi forma. Tokiu būdu 2021-2021 m. m. III klasėje mokiniai mokosi biologijos A, chemijos A, geografijos A, istorijos A, užsienio kalbos (vokiečių) B1, IV klasėje – užsienio kalbos (vokiečių) B1, chemijos A, IT A.

**6.3. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas**

**(lentelė. Kokių krypčių, kiek valandų skirta, ar visos valandos panaudojamos. Nurodyti priežastis, jei panaudojamos ne visos valandos).**

|  |  |  |  |  |
| --- | --- | --- | --- | --- |
|  | Neformalaus ugdymo kryptis | Skirta valandų | Panaudota valandų | Valandų panaudojimas |
| Griškabūdžio gimnazija | Sportinė kryptis | 25 | 9 | 84 proc.Likusias valandas planuojama panaudoti papildomai šokių grupei. |
| Meninė kryptis | 8 |
| Socialinė-prevencinė kryptis | 2 |
| Mokslinė kryptis | 2 |

**7. 2021 metų olimpiadų ir konkursų laimėjimai bei pasiekimai:**

**7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Rusų (užsienio) k. | 1 | 1 | - | - |
| Rusų (užsienio) k. dailiojo rašto | 2 | - | - | 2 |
| Chemija | 2 | 1 | - | - |
| Geografija, „Mano gaublys“, 7 klasė | 1 | 1 |  |  |
| Istorija | 2 |  | 1 |  |
| Fizika 9-12 kl. | 2 | 1 |  | 2 |
| Fizika 7-8 kl. | 1 | 1 | 1 | - |
| Biologija 9-12 | 4 | - | - | 2 |
| Lietuvių kalba | 2 | - | 1 | 1 |
| Biologija 6-8 | 4 | - | 1 | 3 |
| Informacinės technologijos | 1 | - | 1 | - |

**7.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Respublikinė jaunųjų geologų olimpiada | 1 | 1 | - | - |
| XIII respublikinis jaunųjų dramaturgų konkursas, skirtas Juozo Miltinio 113-osioms gimimo metinėms | 1 | - | - | 1 |
| Jaunųjų filologų konkursas | 1 | 1 | - | - |

**7.3. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų).**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Etnokultūros olimpiada, 5-7 kl. grupė | 1 | 1 |  |  |
| Etnokultūros olimpiada, 11-12 kl. grupė | 1 | 1 |  |  |
| Epistolinio rašinio konkurso rajoninis etapas | 1 | 1 | - | - |
| Seimo narės Irenos Haase paskelbtas konkursas ,,Laisvės karta sako jiems ,,Ačiū“ | 1 | 1 | - | - |
| Literatūrinių darbų konkursas „Sąžiningumo pamokos“ | 1 | - | - | 1 |

**7.4. Laimėjimai bei pasiekimai sporto srityje.**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Lengvosios atletikos varžybos | 8  | 3 |  | 3 |

**8. Dalyvavimas šalies ir tarptautiniuose mokinių raštingumo tyrimuose, testavimuose.**

|  |  |  |  |
| --- | --- | --- | --- |
| Tyrimų, testavimų, konkursų pavadinimas | Trumpas tyrimų, testavimų, konkursų apibūdinimas | Dalyvių skaičius | Tyrimų, testavimų, konkursų rezultatai |
| Nacionalinis 4 kl. matematikos pasiekimų patikrinimas. | Konkurso tikslas-įvertinti mokinių matematikos pasiekimus. | 13 mokinių | Mažiausia galimo rezultato procentinė dalis – 42,5, didžiausia – 70. |
| Nacionalinis 4 kl. skaitymo pasiekimų patikrinimas. | Konkurso tikslas-įvertinti mokinių skaitymo pasiekimus. | 13 mokinių | Mažiausia galimo rezultato procentinė dalis – 35,5, didžiausia – 71. |
| Nacionalinis 8 kl. matematikos pasiekimų patikrinimas. | Konkurso tikslas-įvertinti mokinių matematikos pasiekimus. | 18 mokinių | Mažiausia galimo rezultato procentinė dalis – 16, didžiausia – 78. |
| Nacionalinis 8 kl. skaitymo pasiekimų patikrinimas. | Konkurso tikslas-įvertinti mokinių skaitymo pasiekimus. | 20 mokinių | Mažiausia galimo rezultato procentinė dalis – 21,6, didžiausia – 86,5. |
| Matematikos pasie-kimų pasitikrinimas vidurinio ugdymo programos baigiamosios klasės mokiniams. | Mokiniai turėjo galimybę įsivertinti savo matematikos žinias ir gebėjimus. | 19 mokinių | Mažiausia galimo rezultato procentinė dalis – 9,1, didžiausia – 59,1. |
| Bandomasis lietuvių kalbos ir literatūros PUPP. | Mokiniai išbandė nuotolinio PUPP organizavimo eigą, pasitikrino žinias ir gebėjimus. | 18 mokinių  | Surinktų taškų vidurkis – 27,3 maksimalus galimas taškų skaičius – 60. |
| Bandomasis lietuvių kalbos ir literatūros PUPP. | Mokiniai išbandė nuotolinio PUPP organizavimo eigą, pasitikrino žinias ir gebėjimus. | 19 mokinių  | Surinktų taškų vidurkis – 19,3 maksimalus galimas taškų skaičius – 54. |

**9. Projektinės veiklos organizavimas ir vykdymas.**

|  |  |  |  |
| --- | --- | --- | --- |
| Projekto pavadinimas | Projekto trukmė | Projekto dalyvių skaičius | Trumpas projekto apibūdinimas |
| ŠMSM, SAM, LTOK projektas „Olimpinis mėnuo“ | 2021 m. spalio mėn.  | 78 1-4 kl.mokiniai | Mokiniai dalyvavo papildomai organizuotose sportinėse veiklose. |
| Lietuvos kultūros tarybos ir Všį „Kūrybiškumo mokykla“ edukacinis projektas „Fenomenai kaip kūryba“ | 2021 m. lapkričio-gruodžio mėn. | 30 8, I, II kl. mokinių | Išklausę projekto lektorių T. Ramanausko ir K. Saboliaus paskaitas ir naudodamiesi prak-tiniais pavyzdžiais ir patarimais sukūrė du 1 min trukmės filmus apie ekologiją, gamtos apsaugą. |
| ŠMSM projektas „A-SELFIE“ | 2021 m. sausio-lapkričio mėn. | 3 mokyklos vadovai, 14 mokytojų, 80 5-8, I-IV kl. mokinių. | Gimnazija sužinojo, kaip sekasi naudoti skaitmeninį turinį mokymo ir mokymosi srityse, pagal tai nustatys pranašumus ir trūkumus. |
| VĮ :Lietuvos automobilių kelių direkcija“ projektas 7-10 kl. mokiniams „Saugūs mokiniai 2021“. | 2021 m. lapkričio-gruodžio mėn. | 7-10 kl. mokinių komanda (4 mokiniai), 1 mokytoja | Mokiniai pagilino kelių eismo taisyklių žinias, protų mūšyje atstovavo Šakių rajonui, pirmame etape užėmė 5 vietą tarp 18 komandų. |

* 1. **10. Bendradarbiavimas su socialiniais partneriais, partnerystė, dalyvavimas programose.**

Gimnazija glaudžiai bendradarbiavo su socialiniais partneriais: Griškabūdžio seniūnija, Griškabūdžio kultūros centru, Griškabūdžio žemės ūkio bendrove, Marijampolės apskrities VTAT Šakių rajono skyriumi, Šakių r. ŠPT, Šakių rajono policijos komisariatu, rajone esančiais dienos centrais, kitomis rajono ugdymo įstaigomis, UAB „Gulbelė“, seniūnijos ūkininkais. Gimnazija dalyvavo vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje. Visi gimnazijos ugdytiniai dalyvavo bent vienoje prevencinėje programoje.

**11. Socialinė-prevencinė veikla.**

Socialinę-prevencinę veiklą gimnazijoje vykdė ir vykdo socialinė pedagogė pagal pareiginę instrukciją bei socialinės veiklos organizavimo programą, patvirtintą 2020 m. rugsėjo 23 d. direktoriaus įsakymu Nr. V1-108, klasių vadovai, ją koordinuoja vaiko gerovės komisija. 1-8, I-IV klasių mokiniai dalyvavo patyčių prevencijos programoje „Friends“ bei alkoholio, tabako ir kitų psichotropinių medžiagų vartojimo prevencinėje programoje, 2 ir 3 kl. vyko socialinių emocinių įgūdžių lavinimo ir smurto prevencijos programa „Antras žingsnis“.

**12. Ugdymas karjerai.**

Gimnazijoje ugdymas karjerai vykdomas vadovaujantis gimnazijos Ugdymo karjerai organizavimo tvarkos aprašu, patvirtintu 2021 m. lapkričio 11 d. direktoriausįsakymu Nr. V1-143. Ugdymo karjerai specialistė renka informaciją apie ugdymo karjerai renginius, profesinio rengimo įstaigas ir vykdo jų sklaidą: prižiūri ir nauja informacija atnaujina gimnazijos bibliotekoje esantį stendą, informaciją skelbia internetinėje gimnazijos svetainėje. Visose klasėse klasių vadovai per mokslo metus organizavo ne mažiau kaip 3 ugdymui karjerai skirtas klasių valandėles.

**13. Įstaigoje vykdytos veiklos priežiūros ir patikros.**

 Valstybinės maisto ir veterinarijos tarnybos Marijampolės departamentas vykdė du patikrinimus: 2021 m. spalio 05 d. ikimokyklinio ugdymo skyriaus „Pumpurėlis“ maisto tvarkymo skyriuje (2021-10-05 raštas Nr. 41VMĮP-91) ir 2021 m. spalio 14 d. Paluobių mokyklos-daugiafunkcio centro valgykloje (2021-10-14 raštas Nr. 41VMĮP-94). Aktuose išvardinti trūkumai pašalinti. Be to, kiekvieną mėnesį ugdymo proceso priežiūrą vykdė ir rekomendacijas dėl proceso gerinimo teikė rajono švietimo, kultūros ir sporto skyriaus specialistai.

**14. Pagrindinės 2021 metų problemos.**

Pagrindinė problema, neleidusi sklandžiai ir nuosekliai atlikti veiklos programoje numatytų darbų, kaip ir paėjusiais metais, buvo 2020 m. lapkričio mėnesį prasidėjęs ir iki mokslo metų pabaigos trukęs karantinas. Nors jam gimnazijos bendruomenė buvo kur kas geriau pasiruošusi, tačiau problemų vis tiek buvo užtektinai.

**15. Veiklos perspektyvos 2022 metams.**

2022 metais ir toliau visas dėmesys bus skiriamas projekto „Kokybės krepšelis“ įgyvendinimui, nes per nuotolinį mokymą nepavyko įgyvendinti visų numatytų mokinių pasiekimų gerinimo rodiklių, dėl apribojimų negalėjo įvykti kai kurios veiklos, taip pat planuojama įdiegti atsinaujinančios energijos šaltinius.

Gimnazijos direktorius Arūnas Šalnaitis